《琐窗寒 乙卯元夕柬云臣竹逸竹虚》
清代·陈维崧

今岁元宵，禁晴架雨，装阴做霭。嫦娥何处，盼断一天冰彩。

遍春城、街泥未消，蕙花梅萼徒潇洒。算六街寂静，火蛾罢闹，紫姑停赛。

窗外。閒愁大。笑冷淡光阴，岁华虚卖。愔愔坊曲，残雪恹恹还在。

记当初、小市夜桥，月明笑语春如海。叹如今、只有东风，乍小吹灯带。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。